प्राथमिक उपचार के तरीके बताए, दिया प्रशिक्षण
उदयपुर | सेंटरफॉर रोड सेफ्टी, सरदार पटेल पुलिस विश्वविद्यालय, जोधपुर और आधार फाउंडेशन की ओर से बुधवार को पुलिस लाइन कॉन्फ्रेंस हॉल में हादसे के बाद घायल को दिए जाने वाले प्राथमिक उपचार का प्रशिक्षण दिया गया। कार्यक्रम में 80 स्काउट-गाइड, एनसीसी कैडेट्स सहित अन्य प्रतिभागियों ने हिस्सा लिया। सेंटर फॉर रोड सेफ्टी के ट्रेनिंग को-ऑर्डिनेटर विनीत अरोड़ा ने मानव डमी पर प्रेक्टिकल के जरिए घायल को प्राथमिक उपचार देने के तरीके बताए। साथ ही इसकी आवश्यकता की जानकारी दी। विनीत अरोड़ा ने एक्सीडेंट के तुरंत बाद के समय को गोल्डन ऑवर बताते हुए इसमें उपचार देने की जरूरत को समझाया और कहा कि अधिकतर मामलों में घायल की गोल्डन ऑवर में उपचार नहीं मिलने से मौत हो जाती है। खून बह जाने और झुलसे हुए व्यक्ति को प्राथमिक उपचार के तरीके बताए।
hin_Deva hin_Deva